Атрымалася... Ён, цуд, i атрымаўся. Салiдныя прадстаўнiкi НДТРК скакалi з беларускiм сцягам не горш за дзяцей. Шчаслiвыя пераможцы ледзь паспявалi адказваць на пытаннi журналiстаў. У аэрапорце Мiнск-2куды ў нядзелю прыляцелi нашы маленькiя героi, iх сустракаў практычна мiтынг балельшчыкаў, сярод якiх былi намеснiк кiраўнiка Адмiнiстрацыi Прэзiдэнта Беларусі Алег Праляскоўскi, мiнiстр культуры Леанiд Гуляка, старшыня НДТРК Уладзiмiр Мацвяйчук. На сайт тэлерадыёкампанii, дарэчы, працягваюць паступаць вiншаваннi з усiх куткоў свету, ад Расii да Аргенцiны. (Здаецца, сярод соцень лiстоў я заўважыла i прывiтанне мiнулагодняй пераможцы дзiцячага Еўрабачання iспанкi Марыi Iсабэль.) Мэтры беларускай сцэны ў адзiн голас сцвярджаюць, што цяпер планка дзiцячых конкурсаў паднялася яшчэ вышэй - але ў нас хапае юных талентаў, якiя прэтэндуюць на ўзяцце гэтых вышынь. 